拿坡里

拿坡里（義大利語Napoli，拿坡里語Napule）在羅馬之南，東西南三面接地中海，當地形似靴屐之處，意大利之南也。 郭外萬峰環繞，高插雲表，內多幽壑古洞。別有火峰，峰嶺常出煙雲。有時火石飛天，墜數十里外。或飛煙如霜霰，積數尺，壓田畝廬舍。又火漿迸流如水，所至草木皆燼。近山有二古城，灰埋已數千年，忽土人掘出，垣堞依然，傳爲異事。地震甚烈，居民頻年被災。惟土田肥沃，物產豐饒，故戶口繁密，無肯避之去者。 故史 拿坡里西南有大島，曰西西里。那、西二部，嘗合爲一國。都城同國名。 釋名 拿坡里之名，一作拿坡利，又作那不勒斯（希臘語Νεάπολις），又作捏不爾士。 引據